《琴鹤楼》
清代·王又曾

湖上青山太不情，年年冷笑行人行。寺门老柳争舒眼，看尽别人浑不管。

琴鹤楼，何不移去荒溪之侧穷严幽，我不复见何怨尤。

乃当湖山花木最佳处，葡萄深杯酾红油。一时朋友自胶漆，万古弟兄曾劝酬。

黄垆黄垆非少壮，不须邻笛增恓怆。成佛生天本是虚，求官作达夫成妄。

西冷依旧好风烟，回首经今十年。吟魂醉魄难呼取，独立西江三板船。

作者简介：浙江秀水人，字受铭，号谷原。乾隆十九年进士，授刑部主事。工诗，与同县钱载、朱沛然等号南郭五子。为诗力求不蹈袭前人，时称为秀水派。有《丁辛老屋集》。